Page:Braes o' Birniebouzle (1).pdf/3

 Though we hae neither milk nor meal,

Nor lamb nor mutton, beef nor veal,

We’ll fang the porpy and the seal,

An' that’s the way to fend ye.

An’ ye shall gang sae braw lassie,

At the kirk o' Birniebouzle,

Wi’ littet brogues an' a' lassie,

Wow but ye’ll be vaunty.

An’ ye shall wear, when ye are wed,

The kirtle and the highland plaid,

An’ sleep upon a heather bed,

Sae cozie and sae canty.

If ye will marry me, laddie,

At the kirk o’ Birniebouzle,

My chiefest aim shall be, laddie.

Ever to content ye.

I’ll bait the line and bear the pail’

And row the boat and spread the sail,

An’ dad the clotters wi’ a flail

To mak our taties dainty.

Then come awa wi’ me lassie,

To the braes o’ Birniebouzle,

An’ since ye are sae free, lassie,

Ye never shall repent ye:

For ye shall hae baith tups and ewes,